**XHOHL**



# ISEBE LEMFUNDO LEMPUMA KOLONI

EASTERN CAPE EDUCATION DEPARTMENT

OOS-KAAP ONDERWYSDEPARTEMENT

IIMVIWO ZEBANGA LOKUGQIBELA

NATIONAL SENIOR CERTIFICATE EXAMINATIONS

NASIONALE SENIOR SERTIFIKAAT-EKSAMEN

**SEPTEMBA 2009**

|  |
| --- |
| **ISIXHOSA ULWIMI LWASEKHAYA – IPHEPHA LESITHATHU** |

##### IXESHA: 2½ iiyure TIME: 2½ hours TYD: 2½ uur

**AMANQAKU: 100 MARKS: 100 PUNTE: 100**

*Bhala emva kwegama “Subject” –*

**ISIXHOSA ULWIMI LWASEKHAYA – IPHEPHA LESITHATHU**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Olu viwo lunamaphepha asi - 7.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IMIYALELO EYA KUBAFUNDA**

|  |  |
| --- | --- |
| 1. | Umviwa kulindeleke ukuba aphendule umbuzo **OMNYE** kwiCandelo ngalinye. |
|  |  |
| 2. | Icandelo ngalinye malibhalwe kwiphepha **elitsha**, uze ukrwele umgca wakugqiba icandelo elo. |
|  |  |
| 3. | Bhala cacileyo nacocekileyo, ucwangcise kakuhle umsebenzi wakho. |
|  |  |
| 4. | Nika ingqalelo eyodwa kupelo magama kunye nolwakhiwo lwezivakalisi. |
|  |  |
| 5. | UBUDE BEMPENDULO:  ICANDELO A: ISINCOKO: Bhala isincoko esingama-340 – 390 amagama.  ICANDELO B: IMIHLATHANA EMIDE: Bhala i-100 – 120 amagama.  ICANDELO C: IMIHLATHANA EMIFUTSHANE: Bhala ama-80 – 100 amagama. |

**ICANDELO A: IZINCOKO**

|  |  |  |  |
| --- | --- | --- | --- |
| **UMBUZO 1** | | |  |
|  |  | |  |
| 1.1 | Ndandicinga ukuba litshon’emini kum kodwa ngoku ndomelele kwaye ndinazo izicwangciso endiza kuzenza ngobomi bam. Balisa. | | **[50]** |
|  |  | |  |
|  | **OKANYE** | |  |
|  |  |  |  |
| 1.2 | “Ukuba ndinganguMongameli wolutsha kumbutho wopolitiko endiwuthandayo!” Vakalisa amaphupha akho ngesi sikhundla, amanyathelo onokuwathatha ukuphuhlisa ulutsha ujonge ezi nkalo: imfundo, amathuba emisebenzi, isimo sokuziphatha. | | **[50]** |
|  |  |  |  |
|  | **OKANYE** | |  |
|  |  |  |  |
| 1.3 | Izinto ezindenza ndizingce ngabantu ababe negalelo ekukhuleni kwam. | | **[50]** |
|  |  |  |  |
|  | **OKANYE** | |  |
|  |  |  |  |
| 1.4 | Ukungathobelani okukhoyo phakathi kweentlanga kubangelwa kukunqongophala kwemisebenzi nendlala. Xhasa okanye uchase olu luvo, unike nesisombululo. | | **[50]** |
|  |  |  |  |
|  | **OKANYE** | |  |
|  |  |  |  |
| 1.5 | Bhala isincoko apho uxoxa ngokulunga nokungalungi kokubekwa kwenkqubo yesiko lokwaluka esichengeni sokuba yaziwe ngumntu wonke. | | **[50]** |
|  |  |  |  |
|  | **OKANYE** | |  |
|  |  |  |  |
| 1.6 | Iimvumi nabadlali bodumo abaphambili beli babhubha beziimpula zikalujaca ezingenayo nepeni emdaka, kunyanzelekile ukuba kucelwe izandla ukuze zifihlwe ngesidima. Uphi undonakele? Ingalungiswa njani le ngxaki? | | **[50]** |
|  |  |  |  |
|  | **OKANYE** | |  |
|  |  |  |  |
|  |  |  |  |

|  |  |  |  |  |  |
| --- | --- | --- | --- | --- | --- |
|  |  | | | |  |
| 1.7 | Ingaba lo mfanekiso uvuselela nkumbulo nazimvo zini kuwe mntwana waseMzantsi Afrika? Yila isihloko esingqamene nawo, ubhale isincoko.  Ithathwe: IGRAMA NONCWADI LWESIXHOSA, Iphepha 171  Untitled-Scanned-01 | | | | **[50]** |
|  |  |  | | |  |
|  | **OKANYE** | | | |  |
|  |  |  | | |  |
| 1.8 | Le mifanekiso ivezwe apha ngezantsi ingavuselela uvakalelo okanye iingcinga ezithile. Bhala isincoko esibhekiselele kuwo, unike isihloko  esifanelekileyo.  Ithathwe: IGRAMA NONCWADI LWESIXHOSA; Iphepha 93  IsiXhosa P3-Pic of children | | | | **[50]** |
| **ICANDELO B: IMIHLATHANA EMIDE** | | | | |  |
| **UMBUZO 2** | | | | |  |
|  |  | | |  |  |
| Khetha umhlathana omde ube MNYE kule ilapha ngezantsi ubhale ngawo. Ubude mabube ngamagama ali-100 ukuya kuma-120. (Iphepha elizeleyo elinesiqingatha). Wubhale kwiphepha elitsha umbuzo ngamnye owukhethileyo. | | | | |  |
|  |  | | |  |  |
| 2.1 | ILETA YOBUHLOBO | | | |  |
|  |  | | | |  |
|  | Bekufike umagrazula wesithethi esikhuthazayo esikolweni sakho. Bhalela umhlobo wakhookwesinye isikolo ileta umazise ngamaphiko akunike wona ukuba ubhabhe ezifundweni zakho. | | | | **[30]** |
|  |  | | |  |  |
|  |  | | | **OKANYE** |  |
|  |  | | |  |  |
| 2.2 | INGXELO | | | |  |
|  |  | | |  |  |
|  | Ubukho buqu xa kusenzeka le ngozi yemoto ikulo mfanekiso. Amapolisa akucele ukuba ubhale ingxelo uchaze okwenzekileyo. Bafuna ukwazi: | | | |  |
|  |  | | | |  |
|  | Ithathwe: Bona, Juni 2008  IsiXhosa P3-Pic of crash | | | |  |
|  |  | | | |  |
|  | 2.2.1 | | Ixesha eyenzeke ngayo ingozi. | |  |
|  |  | |  | |  |
|  | 2.2.2 | | Indawo eyenzeke kuyo. | |  |
|  |  | |  | |  |
|  | 2.2.3 | | Abantu abachaphazelekileyo yingozi. | |  |
|  |  | |  | |  |
|  | 2.2.4 | | Indlela eyenzeke ngayo. | |  |
|  |  | |  | |  |
|  |  | |  | |  |
|  | 2.2.5 | | Ezinye iinkcukacha ezibalulekileyo. | | **[30]** |
|  |  | |  | |  |
|  |  | | **OKANYE** | |  |
|  |  | |  | |  |
|  | IBROWUTSHA | | | |  |
|  |  | |  | |  |
|  | Ukhenketho yenye yeendlela zokukhulisa uqoqosho eMzantsi Afrika. Bhala ibrowutsha yokhenketho apho uza kubeka umnwe kule miba nokholelwa ukuba ingalukhulisa uqoqosho kwingingqi yakho:  Ezothutho; ukutya, iindawo zokulala; iindawo zokuzonwabisa; iindawo zokuloba; iindawo ezitsala umdla; imozulu; imbali yengingqi; ukujikeleza ubona iindawo. | | | | **[30]** |
|  |  | |  | |  |
|  |  | | **OKANYE** | |  |
|  |  | |  | |  |
|  | I - AJENDA NEMIZUZU | | | |  |
|  |  | |  | |  |
|  | UnguNobhala wekomiti elungiselela itheko lokuthi: NDLELA-NTLE kubafundi besigaba se-12. Niza kubamba intlanganiso apho niyakube niqulunqa, nisenza amalungiselelo eli theko. Bhala i-ajenda oza kuyithumela kumalungu ale komiti uze usele uzenza osentlanganisweni, ubhale nemizuzu yale ntlanganiso. | | | | **[30]** |
|  |  | |  | |  |
|  |  | |  | |  |
|  |  | |  | |  |
|  |  | |  | |  |

|  |  |  |  |
| --- | --- | --- | --- |
| **ICANDELO C: IMIHLATHANA EMIFUTSHANE** | | |  |
|  | | |  |
| Bhala umhlathana ube mNYE kweli Candelo. Ubude bawo mabube ngamagama angama-80 – 100. (iphepha elizeleyo). Qala kwiphepha elitsha. | | |  |
|  |  |  |  |
| **UMBUZO 3** | | |  |
|  |  |  |  |
| 3.1 | IKHADI LESIMEMO-ISIVUMO OKANYE ISILANDULO SESIMEMO | |  |
|  |  |  |  |
|  | Nigqiba ekubeni nilusapho nenzele utata wenu isothuso sesihikahika setheko ngosuku lootata. Yila ikhadi lesimemo oza kulithumela kumhlobo wakho onqwenela ukuba abekho. Nika nempendulo yesimemo evumayo okanye elandulayo. | | **[20]** |
|  |  |  |  |
|  | **OKANYE** | |  |
| 3.2 | ISIBHENGEZO |  |  |
|  |  |  |  |
|  | Yenza isibhengezo esazisa ngekhonsathi yokunyusa ingxowa-mali nokuncedisa abantu abagulayo nabahlala nabantu abanesandulela ngculaza. Chaza ukuba iza kuba nini, phi, ziziphi iimvumi ezinomtsalane, yimalini amangeno, amatikiti afumaneka phi. Iqala ngabani ixesha. | | **[20]** |
|  |  |  |  |
|  | **OKANYE** | |  |
|  |  |  |  |
| 3.3 | IDAYARI |  |  |
|  |  |  |  |
|  | Lo ngunyaka wakho wokugqibela esikolweni, yaye uzimisele ukutshintsha unyawo usebenze nzima ngeenjongo zokuzalisekisa amaphupha akho. Bhala kwidayari yakho apho uza kucacisa indlela oza kuzama ngayo ukuguqula isimo sakho. Amanqaku owabhalayo makalingane iintsuku ezintlanu. | | **[20]** |
|  |  |  |  |
|  |  | **EWONKE AMANQAKU:** | **100** |